Школа 1675 года ў в. Дзявяткавічы адносілася да тыпу царкоўна-прыходскіх школ. Гэта значыць, што яна не была свецкай, як сучасная школа, а знаходзілася ў ведамстве праваслаўнай царквы. У ёй навучаліся дзеці Дзявяткавіцкага царкоўнага прыходу, да якога ставіліся бліжэйшыя вёскі Гуменікі, Кісялі, Кошлавічы (уласнасць царквы), Масилавічы, Папкі, Рахавічы, Сурынка, Гарбачы, Урач. Жыхары большасці гэтых вёсак былі прыгоннымі Мялешкаў. У школе навучалася не больш трох дзясяткаў хлопчыкаў. Дзяўчынкі школу не наведвалі. У шляхецкіх семях для іх арганізоўвалася хатняе навучанне. Дзяўчынак з сялянскіх семяў у той час грамаце не навучалі наогул.